text: талдыапан батыс қазақстан облысы казталов ауданындағы ауыл, талдыапан ауылдық округі орталығы. аудан орталығы казталовка ауылынан шығысқа қарай 110 км-дей жерде, балықты жайылмасының шығысындағы жусан аралас бетеге, еркекшөп, көкпек өскен сортандау, бозғылт қоңыр топырақты шөлейт белдемде орналасқан. 1999 жылы тұрғындар саны 1172 адам (588 ер адам және 584 әйел адам) болса, 2009 жылы 830 адамды (421 ер адам және 409 әйел адам) құрады. іргесі 1947 жылы «фурманов» кеңшарының құрылуына байланысты қаланды. 1997 жылға дейін осы кеңшардың орталығы болып келді. оның негізінде 1997 жылдан талдыапанда және округке қарасты бейістерек, қойшықұдық, никонор және сарықұдық ауылдарында серіктестік пен 30 шаруа қожалығы құрылғаң. орта, бастауыш мектеп, мәдениет үйі, дәрігерлік амбулатория және пункт бар. тұрғыңдары елді мекендермен автомобиль жолы арқылы қатынасады.